ועדת העלייה, הקליטה והתפוצות, כנסת 18, פרוטוקול מספר 37, 2009-11-11 09:30

ליה שמטוב: בוקר טוב, אני מתכבדת לפתוח את ישיבת הוועדה.

ליה שמטוב: על סדר היום, הצעת חוק רשות השידור של ח"כ רוברט אילטוב, חמד עאמר ומשה מטלון, הכנה לקריאה שניה ושלישית.

ליה שמטוב: חבר הכנסת רוברט אילטוב, אתה רוצה להגיד משהו לפני שהיועצת המשפטית תמשיך?

רוברט אילטוב: ערכנו פגישה ברשות השידור, בחנו וראינו בפועל, איך הדבר הזה ישמע ו,סיכמנו את התהליך שבו ההודעות יפורסמו בערוצים יעודיים בגל שקט.

רוברט אילטוב: באופן כללי הגענו לכל הסיכומים ולכן ברוח הדברים אנו מבקשים לחוקק חוק.

רוברט אילטוב: האם לרשות השידור יש מה להגיד?

ליה שמטוב: אולי נקריא את החוק?

נירה לאמעי-רכלבסקי: אני אקריא את הנוסח, ותשומת הלב לסעיף 2 לגבי תחילת החוק.

נירה לאמעי-רכלבסקי: מאחר ולא קיבלנו מרשות השידור תגובה, השארנו את זה פתוח כמו שאפשר בקריאה ראשונה, ונצטרך לקבוע זאת היום.

נירה לאמעי-רכלבסקי: הצעת חוק רשות השידור(תיקון מס' 22)(תרגום הודעת חרום) התש"ע-2009

נירה לאמעי-רכלבסקי: אני אקריא את הנוסח, ותשומת הלב לסעיף 2 לגבי תחילת החוק.

נירה לאמעי-רכלבסקי: מאחר ולא קיבלנו מרשות השידור תגובה, השארנו את זה פתוח כמו שאפשר בקריאה ראשונה, ונצטרך לקבוע זאת היום.

נירה לאמעי-רכלבסקי: הצעת חוק רשות השידור(תיקון מס' 22)(תרגום הודעת חרום) התש"ע-2009 "..

נירה לאמעי-רכלבסקי: תרגום הודעות חירום: 46 א.

נירה לאמעי-רכלבסקי: (א) שודרה הודעת חירום בשידורים של רשות השידור תשודר ההודעה בתרגום לשפות ערבית עברית ואמהרית בסעיף זה ,"הודעת חירום"-הודעה בעניין המנוי בפסקאות (1) עד (8) בסעיף 9(ד) לחוק שידורי טלוויזיה( כתוביות ושפת סימנים) תשס"ה-2005.

נירה לאמעי-רכלבסקי: (ב) שידור הודעה מתורגמת כאמור בסעיף קטן (א) יהיה סמוך ככל האפשר לשידור הודעת החירום בשפה העיברית.

נירה לאמעי-רכלבסקי: " 2.

נירה לאמעי-רכלבסקי: תחילתו של חוק זה; וכאן אנחנו משאירים להחלטה כרגע, ___חודשים מיום פרסומו.

תומר קרני: הדבר היחיד שאנחנו מסכימים כפי שח"כ אילטוב הציג את הדברים, שזו תהיה רוח הדברים של יישום החוק כפוף לכך.

ליה שמטוב: כן אבל פה זו נוסח, האם אתם מסכימים או לא?

נירה לאמעי-רכלבסקי: החוק מאוד רחב ,מנוסח בצורה גנרית אפילו, היישום עצמו נתון לשיקול דעתכם.

תומר קרני: אז אני מציע להוסיף: "..

תומר קרני: תשודר ההודעה בתרגום בערוצי רשות השידור..".

נירה לאמעי-רכלבסקי: אבל אנחנו מדברים על שידורי רשות השידור.

רוברט אילטוב: שרשות השידור תפנה לרשתות היעודיות באופן ברור, כולל גל שקט.

נירה לאמעי-רכלבסקי: רגע,אני רוצה להבין.

נירה לאמעי-רכלבסקי: כרגע הצעת החוק מדברת על איזושהי הודעה שמשודרת ברשות השידור ואז במקביל ,סמוך ככל האפשר לשידור שלה באותו ערוץ?

רוברט אילטוב: אני אנסה להסביר את זה בשפה פשוטה ונראה איך אנחנו פותרים את זה, כתיקון למה שיש.

רוברט אילטוב: סיכמנו שהודעות הפירסום שיש בשפות שכתובות בחוק: רוסית, ערבית ואמהרית.

רוברט אילטוב: יהיה פרסום קבוע ברשות השידור רשת א' ב' וג' שייפנו לרשתות ייעודיות ,וגם בגל השקט תהיה הודעה ברורה שיהיו פרסומות שיפנו את המאזינים לגל מסויים.

נירה לאמעי-רכלבסקי: זאת אומרת שההודעה עצמה לא תשודר?

רוברט אילטוב: ההודעה עצמה לא תשודר, מבחינה לוגיסטית ולא ניתן לפרסם זאת בארבע שפות, כי עד שנפרסם זאת בארבע שפות, המתקפה כבר נגמרת.

רוברט אילטוב: אך אם רשות השידור תפנה את האנשים, האנשים יהיו על אותו גל באופן קבוע, וישמעו זאת בזמן אמת, זה יותר יעיל.

נירה לאמעי-רכלבסקי: אז צריך לנסח זאת אחרת.

דנה נויפלד: ומה עם הטלוויזיה?

רוברט אילטוב: גם בטלויזיה.

רוברט אילטוב: רשות השידור תפנה לרשתות ייעודיות, אם זה ערוץ 9, רקע, גל שקט וכו' אנחנו סיכמנו זאת בצורה מפורשת, שיהיה פרסום היכן משדרים בשפות שונות.

יונתן וונדה: מה יעשה מי שאין לו כבלים ?

יונתן וונדה: החוק בא להגן על מעוטי יכולת.

רוברט אילטוב: זה ברדיו, אין מה לעשות.

נירה לאמעי-רכלבסקי: איך השידורים בערוצים הייעודיים מוסדרים מבחינת הודעות החירום?

דנה נויפלד: הם לא מדברים על ערוצים ייעודיים בכבלים, אלא על רדיו.

רוברט אילטוב: רוסית, אמהרית, וערבית.

נירה לאמעי-רכלבסקי: ובערוצי הרדיו שמשדרים בשפות אלה, יש איזשהו נוהל לגבי הודעות חירום?

אריה שקד: זהה לגמרי לרשת ב'.

נירה לאמעי-רכלבסקי: כלומר, שם בכל מקרה ההודעות משודרות.

אריה שקד: שם אנחנו נשדר בגל פתוח וחי, כל הזמן ובזמן חירום יש עידכונים, כך אנחנו עובדים .

נירה לאמעי-רכלבסקי: במלחמת לבנון השנייה היה גל פתוח?

אריה שקד: יש לנו רשת ייעודית, רשת קליטת עלייה –רקע, שמשדת 24 שעות ביממה ובשעות חירום, בעיתות משבר, אנחנו מתגברים את השידורים הייעודיים.

נירה לאמעי-רכלבסקי: אבל זה רוסית ואמהרית,מה עם ערבית?

אריה שקד: יש רשת שלמה בערבית, שמשדרת 24 שעות ביממה.

נירה לאמעי-רכלבסקי: כדאי להבהיר, שאמנם זה 24 שעות, אבל אלה שעות המוקצות על פי שפות.

נירה לאמעי-רכלבסקי: אם במקרה באותן שעות משודר ברוסית,דוברי האמהרית לא יידעו מה קורה.

אריה שקד: כל התוכניות המוקלטות, והעומר והאקטואליה, תוכניות תרבות וספרות- מתבטלות.

אריה שקד: כל הזמן שמתפנה, מוקצה אך ורק לטובת חדשות.

אריה שקד: זה קורה בדרך קבע ברשת ב', כל התוכניות השגרתיות מתבטלות ויש גל פתוח.

אריה שקד: באותו אופן זה גם שם.

נירה לאמעי-רכלבסקי: אבל נניח עכשיו השעות המוקצות לשפה הרוסית והן הפכו לגל חם, מה קורה עם אמהרית ושאר השפות?

אריה שקד: בתוך הזמן המוקצה לשפה הרוסית לדוגמא, אנחנו הקצינו דקות מסוימות לשידורים בשפה אחרת.

אריה שקד: כמו שקרה במלחמת גרוזיה האחרונה ,הקצינו דקות מסוימות לשידורים בשפה הגרוזינית.

דנה נויפלד: בשעת חירום לוח השידורים משתנה ואז הוא מותאם.

דנה נויפלד: אין רק לוח שידורים בשפה רוסית, יש מגוון של שפות.

נירה לאמעי-רכלבסקי: אני רוצה הבהרה חד משמעית, באותה שעת חירום, מרגע ששודרה הודעת חירום ברשת ב ' והופנה המידע לרשת הייעודית-רקע ,מקבלים את ההודעה בשלוש שפות?

רוברט אילטוב: בשתי שפות ברוסית ואמהרית.

אידה בן שיטרית: המשרד רוצה גם באנגלית.

אידה בן שיטרית: לא לוקחים בחשבון שיש אוכלוסיה גדולה מאוד שדוברת שפות נוספות, יש 5 שפות עיקריות, גם צרפתית וספרדית הן שפות מדוברות.

אידה בן שיטרית: נניח שכרגע ברשת ב' מודיעים להכנס למקליטים, מה קורה באותה שעת חירום?

אריה שקד: תהיה הודעה בחמש או שש שפות, לדוברי ספרדית תפנו לרשת רקע שמשדרת בחמש שפות, כאשר המדע ישודר שפה אחר שפה.

רוברט אילטוב: בסופו של דבר זה לא יעבוד, כל הודעה זה שלוש דקות, המתקפה זה בערך דקה וחצי.

רוברט אילטוב: עד שההודעה תשודר, היא לא תהיה רלוונטית.

אידה בן שיטרית: מה ניתן לעשות?

רוברט אילטוב: יש אפשרות להכניס את שתי השפות וערבית,יש עוד רשת באנגלית?

אריה שקד: לא.

רוברט אילטוב: זה בכל אופן יהיה מיותר כי המתקפה נגמרת.

דנה נויפלד: אולי נשאיר את ההצעה שהממשלה תמכה בה בשפות האלה, יש שיקול דעת לרשות השידור, בקלות אתם עושים זאת בעוד שפות, אך לא לחייב את זה בחקיקה כרגע אנחנו לא מוסיפים מחויבות מעבר לקיימות.

אידה בן שיטרית: אבל זה קורה בנישות שלא יתאימו לשעת חירום בוודאי שזה קורה.

אריה שקד: גברתי את מציעה שנקים רשתות שידור ונשדר בשידור חי 24 שעות?

אידה בן שיטרית: אני חוזרת לרוסית ואמהרית, מאחר וההצעה מדברת על רוסית ואמהרית.

אידה בן שיטרית: לגי הערבית, רק ביקשתי להוסיף את הסתיגות המשרד בענין זה שצריך להוסיף שעות נוספות.

רוברט אילטוב: הייתי במהלך השידור, עשינו סימולציה ובחנו את האפשרות הזו.

רוברט אילטוב: עד שהקריין/נית אומר/ת להיכנס למקלטים, עוברות מס דקות כי המעבר משפה לשפה לוקח זמן והטיל כבר נחת והתירגום מיותר.

אידה בן שיטרית: בפניה הזו לרדיו רקע, אני אשמע את הודעת החירום ברצף?

רוברט אילטוב: כן.

רוברט אילטוב: בזמן אמת, יהיה פרסום בשלושת השפות, יחד עם העברית והערבית, ברקע יהיה רוסית ואמהרית.

נירה לאמעי-רכלבסקי: באלו שפות תהיה ההודעה המפנה ברשת ב'?

אריה שקד: ההודעה תהיה מוקלטת מראש, וכשמסתימת ההודעה בעברית ,בלחיצת כפתור היא משודרת בשלוש שפות.

אריה שקד: בטלויזיה יהיה כיתובית כל הזמן ,עוד לפני הרדיו זה הרבה יותר קל היא רצה כסטריפ למטה.

נירה לאמעי-רכלבסקי: הערוצים בשפות השונות לא מוגדרים?

דנה נויפלד: האם אפשר לבקש מהוועדה?

דנה נויפלד: מכיוון שלא התכוננו להגדרות אלה.

נירה לאמעי-רכלבסקי: גם אני לא,שלחתי נוסח פעמיים וביקשתי תגובה.

דנה נויפלד: חברי כנסת היו בסיור ברשות השידור, ולפי הבנתי שם זה סוכם.

דנה נויפלד: האם אפשר לבקש מהוועדה, שהעיקרון יתקבל ואנחנו נעשה את הנוסח?

נירה לאמעי-רכלבסקי: אנחנו נעשה את הנוסח כנראה: "..

נירה לאמעי-רכלבסקי: שודרה הודעת חירום בשידורים של רשות השידור, תשודר הודעה מפנה לערוצי שידור ייעודיים נגדיר את זה אחר כך לשפות ערבית רוסית ואמהרית, בהם תשודר הודעת החירום באופן רציף.

נירה לאמעי-רכלבסקי: ."

דנה נויפלד: אולי לא נקרא לזה "ערוצים ייעודיים"?

נירה לאמעי-רכלבסקי: אנחנו נמצא איך להגדיר את זה, אני מניחה שזה מוגדר איפשהו.

דנה נויפלד: "ערוצים בשפות האמורות"?

אריה שקד: אני מציע שיהיה רשום: "המידע ישודר באופן רציף ולא ההודעה".

נירה לאמעי-רכלבסקי: אם אתה אומר לי שההודעה המפנה תהיה ממש עובר להודעה בעברית, אנחנו יכולים לשנות את ב': ".

נירה לאמעי-רכלבסקי: .

נירה לאמעי-רכלבסקי: שידור הודעה מתורגמת כאמור בסעיף קטן א' יהיה במקביל או סמוך..".

אריה שקד: לא,יהיה בצמוד.

אריה שקד: אני מציע להשאיר את הנוסח סמוך ככל האפשר, בהתאם לנסיבות.

דנה נויפלד: אי אפשר.

דנה נויפלד: זה גם ענין טלויזיוני, לא ניתן לצפות מה יקרה בשידור, פתאום יש הודעה מתפרצת של ראש הממשלה.

דנה נויפלד: נשאיר סמוך ככל האפשר.

אידה בן שיטרית: אולי בכל זאת ניתן להוסיף באנגלית?

אידה בן שיטרית: גם דוברי צרפתית וספרדית מבינים אותה, במיוחד שהעלייה מצפון אמריקה הולכת ומתגברת.

אידה בן שיטרית: כדאי לקחת זאת בחשבון.

רוברט אילטוב: ברגע שאני אכניס את האנגלית, כל השפות האחרות ילכו.

אידה בן שיטרית: אנגלית זו שפה בינלאומית.

רוברט אילטוב: בנתיים אין פה מיליון אמריקאים, אנחנו נשמח מאוד לקלוט אותם, אם יהיו מאה אלף אני אדאג שיהיה באנגלית.

אידה בן שיטרית: זו בסך הכל הפנייה, כי הרשת משדרת בשפות האלה.

אריה שקד: לאן תפני אותם?

אריה שקד: מי שמקשיב עם ההפניה בעברית.

אריה שקד: אני לא יודע, אם המאזינים באנגלית מקשיבים לרשת ב', אז ממילא הם מבינים את השפה.

אידה בן שיטרית: יש כמה מעגלים של הפניות, קרובי משפחה מפנים, חברים מפנים.

אריה שקד: "תפסת מרובה לא תפסת", זה מסרבל.

אריה שקד: אם תחייבי אותי לסייקל של ארבע או חמש שפות, יוצא שעידכון של הודעת חירום כעבור 20 דקות אין לה שום רלוונטיות והיא רק תחדיר פניקה .

אריה שקד: אם אנחנו נעסוק רק בשידור הודעות, שום מידע מרחיב וממשי לא ישודר.

אריה שקד: יהיה רק סבב הודעות בשפות שונות וזה לא יהיה נכון.

דנה נויפלד: החוק הזה מחייב את שלושת השפות האלה, אך הוא לא מונע שינוי כשיש צורך וביקוש.

אידה בן שיטרית: אז אולי ניתן על פי האפשרויות, משהו בשפות נוספות, שלא נשכח שיש עוד דוברי שפות.

רוברט אילטוב: האם יש אפשרות שבטלוויזיה יהיו כתוביות באנגלית?

אריה שקד: כתוביות באנגלית בערוץ 1?

אריה שקד: לא בטוח שישנה אפשרות טכנית.

אריה שקד: המסך מלא כתוביות בערבית, לחרשים בעברית אם נריץ סטריפ ברוסית ואמהרית, המסך כולו יהיה טקסט.

יונתן וונדה: אני מבקש, שבאמהרית זה יהיה ויזואלי, כי האתיופים לא יודעים לקרוא.

רוברט אילטוב: אתה מתכוון בשמע, לא ויזואלי.

תומר קרני: אני מציע להשאיר את הצעת חוק בהקשר הזה כפי שהייתה, מאחר וזה כרוך בהמון דברים טכניים.

תומר קרני: אני מבקש להשאיר את הנוסח הכללי ולהשאיר לרשות השידור את האפשרות לבחון את הדרכים היעילות ביותר לעשות את ההפניות האלה.

רוברט אילטוב: אני מסכים כי יש פה לוגיסטיקה מורכבת, שצריך גם להרגיש, לשמוע לראות.

רוברט אילטוב: וכל תוספת היא בעצם משנה לחלוטין את ההסכמות ,אני לא רוצה להכנס לזה עכשיו ,אפשר לבחון את זה בתיקון לחוק אחר כך, כרגע זו ההסכמה לא רוצה לפתוח את זה כי להערכתי אם נפתח הכל יפול.

נירה לאמעי-רכלבסקי: לשון החוק כרגע, מספיק רחבה לאפשר את זה.

רוברט אילטוב: אני חושב שכשיגיעו התקנות לוועדה, נוכל לעשות את התיקון בתקנות, במידת הצורך.

אידה בן שיטרית: אפשר גם להתייחס לשפות נוספות?

רוברט אילטוב: כמובן, אני בטוח שאת תהיי פה.

אריה שקד: אני מציע שמשרד הקליטה יתן לנו 20 תקנים לשעת חירום, ואנחנו נטפל בכל השפות שאת רוצה.

אידה בן שיטרית: פיקוד העורף היה מעביר לנו את ההודעות, אך הבעיה שעד שהיינו מתרגמים היינו מחזירים להם את זה.

אריה שקד: אז את מסכימה איתי, לגבי הקושי הלוגיסטי.

אריה שקד: כשיש לי אבעה עובדים בשפה האמהרית, ואת רוצה שאני אשדר ברצף בשתי רשתות של קליטת עלייה, זה בלתי אפשרי.

אריה שקד: אם משרד הקליטה, מוכן בתקציבו לשעת חירום, לתת לנו את עשרים העובדים, בכל השפות כרצונך.

אידה בן שיטרית: אני חושבת שכאשר יש כבר הפניה, זה מאוד מקל משום שיש לך רשת ייעודית.

יונתן וונדה: איזה הפניה, בכתובית?

נירה לאמעי-רכלבסקי: אנחנו לא מסיימים היום, אני אקריא את הנוסח הסופי.

אריה שקד: רק לגבי התחילה, אנחנו נבצע את זה באירוע המיידי, שנקווה שלא יקרה.

נירה לאמעי-רכלבסקי: התחילה תהיה מרגע הפרסום, אם יהיו חייבים לבצע אותו.

נירה לאמעי-רכלבסקי: אני אקריא שוב טנטטיבית.

רוברט אילטוב: השאלה היא, אם מחר יתחיל משהו, האם הם יהיו מוכנים?

אריה שקד: אני אנחה, שבתוך שבוע הם יהיו מוכנים.

רוברט אילטוב: אני מעדיף לתת להם זמן, כי מחר החיזבאלה יכול להתחיל לתקוף.

אריה שקד: תן לי חודש.

רוברט אילטוב: ניתן להם שלושה חדשים שיהיה כתוב בחוק.

נירה לאמעי-רכלבסקי: הוא הסכים לחודש ואתה נותן שלושה?

אריה שקד: הקלטת ההודעות לוקחת זמן.

אריה שקד: אני חושב שחבר כנסת אילטוב צודק, ואני מדבר בשם הרדיו.

אריה שקד: אני לא יודע כמה הערכות טכנית צריך בטלויזיה?

אריה שקד: יכול להיות שבטלויזיה זה מורכב יותר.

נירה לאמעי-רכלבסקי: אם כך, בנוסח שאנחנו ננסח אותו שוב סופית: בחוק רשות השידור אחרי סעיף 46 יבוא: סעיף 46 א. "תרגום הודעות חירום" "..

נירה לאמעי-רכלבסקי: שודרה הודעת חירום בשידורים של רשות השידור, תשודר הודעה המפנה לערוצי שידור ייעודיים..".

נירה לאמעי-רכלבסקי: זה ינוסח לשפות ערבית רוסית ואמהרית, בהם תשודר הודעת החירום באופן רציף.

נירה לאמעי-רכלבסקי: בסעיף זה, הודעת חירום, הודעה בעניין בפסקאות 1 – 8 בסעיף 9.ד.

נירה לאמעי-רכלבסקי: לחוק שידורי טלויזיה כתוביות ושפת סימנים התשס"ה 2005.

נירה לאמעי-רכלבסקי: שידור הודעה מתורגמת כאמור בסעיף קטן א יהיה מייד לאחר שידור הודעת החירום בשפה העברית.

דנה נויפלד: נראה לי שבאיזון אנחנו התלבטנו כמה זמן אחר כך ניתן שיקול דעת?

דנה נויפלד: מאחר והיתה הערכות לשר את הודעת החירום ,

דנה נויפלד: ברגע שאומרים לנו שזה לחיצת כפתור והעלאת כתובית אני חושבת שמייד לאחר זה בסדר.

תומר קרני: אני מציע להשאיר סמוך ככל האפשר.

דנה נויפלד: תני לגורמים שמתפעלים את המערכת את הגמישות, שלא יהיו עוברי חוק.

דנה נויפלד: מייד זה מייד וסמוך זה גם יכול להיות דקה ורבע אחרי.

נירה לאמעי-רכלבסקי: סמוך ככל האפשר, זה גם יכול להיות 10 דקות אחר כך, ומזה אני חוששת.

נירה לאמעי-רכלבסקי: כנראה שהודעה מפנה, כן אפשר לעשות במהירות ואף תוך כדי.

דנה נויפלד: אבל אם יש תקלה טכנית או סיבה ממש משמעותי שבה צריך 10 דקות ולכן סמוך ככל האפשר אומר שיהיה ממש סמוך.

רוברט אילטוב: הסיכום שהגענו הוא פשוט, שההודעות יהיו באופן קבוע.

רוברט אילטוב: זה לא שפתאום יש מצב חירום, והם מפנים את האנשים לערוצים יעודיים.

רוברט אילטוב: לכן אני לא חושב שאם נכתוב "מייד", זה יפתור את הבעיה, כי הם צריכם להודיע גם לפני וגם אחרי.

רוברט אילטוב: אני לא מתעקש פה על "מייד".

תומר קרני: אין משמעות למייד, זו הודעה שאומרת שאנחנו משדרים עידכונים בתדר הזה והזה.

נירה לאמעי-רכלבסקי: אוקי, אז סמוך ככל האפשר.

ליה שמטוב: אז אנחנו מצביעים רבותי, הכנה לקריאה שניה ושלישית.

ליה שמטוב: הצבעה בעד – פה אחד אין נמנעים ואין מתנגדים התיקון התקבל

ליה שמטוב: תודה רבה הישיבה נעולה.